CELEX: 52021PC0147
Language: fi
Date: 2021-03-29
Title: Ehdotus NEUVOSTON TÄYTÄNTÖÖNPANOPÄÄTÖS luvan antamisesta Maltalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä

EUROOPAN KOMISSIO
            Bryssel 29.3.2021
            COM(2021) 147 final
            2021/0073(NLE)
            Ehdotus
            NEUVOSTON TÄYTÄNTÖÖNPANOPÄÄTÖS 
            luvan antamisesta Maltalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä
            
               
         
         
            
               PERUSTELUT
            
            
               Neuvosto voi yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY
                  1
               , jäljempänä ’alv-direktiivi’, 395 artiklan 1 kohdan nojalla antaa yksimielisesti komission ehdotuksesta jäsenvaltiolle luvan soveltaa mainitun direktiivin säännöksistä poikkeavia erityistoimenpiteitä arvonlisäveron kantamisen yksinkertaistamiseksi tai tietyntyyppisten verovilppien taikka veron kiertämisen estämiseksi.
            
            
               Malta pyysi 20. lokakuuta 2020 komissioon saapuneeksi kirjatulla kirjeellä lupaa korottaa alv-direktiivin 287 artiklasta poikkeavan voimassa olevan toimenpiteen kynnysarvoa 31. joulukuuta 2024 asti, jotta verovelvolliset, joiden vuosiliikevaihto on enintään 30 000 euroa, voidaan vapauttaa arvonlisäverosta. Komissio pyysi pyyntöön liittyviä lisätietoja, jotka toimitettiin sille 9. marraskuuta 2020 saapuneeksi kirjatulla kirjeellä.
            
            
               Komissio antoi alv-direktiivin 395 artiklan 2 kohdan mukaisesti Maltan pyynnön tiedoksi muille jäsenvaltioille 17. joulukuuta 2020 päivätyllä kirjeellä. Komissio ilmoitti Maltalle 18. joulukuuta 2020 päivätyllä kirjeellä, että sillä oli kaikki hakemuksen arviointiin tarvittavat tiedot.
            
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Alv-direktiivin XII osaston 1 luvussa annetaan jäsenvaltioille mahdollisuus soveltaa pieniin yrityksiin erityisjärjestelmiä, mukaan luettuna mahdollisuus myöntää alv-vapautus verovelvollisille, joiden vuosiliikevaihto jää alle tietyn raja-arvon. Alv-vapautus merkitsee sitä, että verovelvollisen ei tarvitse veloittaa arvonlisäveroa luovutuksistaan ja suorituksistaan, jolloin verovelvollinen ei voi myöskään vähentää arvonlisäveroa tuotantopanoksistaan.
               
            
            
               Alv-direktiivin 287 artiklan mukaan tietyt jäsenvaltiot, jotka ovat liittyneet unioniin 1. tammikuuta 1978 jälkeen, voivat myöntää verovapautuksen sellaisille verovelvollisille, joiden vuosiliikevaihto on kansallisena valuuttana niiden liittymispäivänä voimassa olleen muuntokurssin mukaan enintään kyseisessä säännöksessä mainittujen määrien suuruinen. Malta otti euron käyttöön 1. tammikuuta 2008. 
            
            
               Alv-direktiivin 287 artiklan 13 kohdan mukaan Malta voi myöntää vapautuksen arvonlisäverosta kolmelle verovelvollisten ryhmälle: verovelvolliset, joiden vuosiliikevaihto on enintään 37 000 euroa, kun liiketoiminta käsittää pääasiassa tavaraluovutuksia, 24 300 euroa, kun liiketoiminta käsittää pääasiassa vähäisen arvonlisän omaavien palvelujen (suuret tuotantopanokset) suorittamista, ja 14 600 euroa muissa tapauksissa eli korkean arvonlisän omaavien palvelujen (pienet tuotantopanokset) tarjoajat.
            
            
               Malta on liittymisestään lähtien hyödyntänyt tätä säännöstä auttaakseen pieniä yrityksiä ja kannustaakseen uusia yrityksiä toiminnan aloittamisessa. Tämä on osoittautunut hyödylliseksi yksinkertaistamistoimenpiteeksi, koska sillä poistetaan useita alv-velvoitteita yrityksiltä, joiden liikevaihto jää alle tietyn vuosittaisen määrän, mikä on vähentänyt näiden yritysten toimintakustannuksia. Toimenpiteellä on ollut hyvin vähäinen vaikutus tuloihin. Maltan hallitus on sitoutunut soveltamaan edelleen toimenpiteitä, joilla yksinkertaistetaan pienten toimijoiden velvoitteita, niiden pieniä yrityksiä koskevien Euroopan unionin tavoitteiden mukaisesti, jotka vahvistetaan eurooppalaisia pk-yrityksiä tukevaa ”Pienet ensin” -aloitetta (”Small Business Act”) koskevassa komission tiedonannossa
                  2
               .
            
            
               Tätä varten Maltalle annettiin 20. helmikuuta 2018 annetulla täytäntöönpanopäätöksellä (EU) 2018/279 lupa korottaa pienintä liikevaihtoa edustavan ryhmän raja-arvoa 14 600 eurosta 20 000 euroon. Maltalle annettiin 3. marraskuuta 2020 annetulla neuvoston täytäntöönpanopäätöksellä (EU) 2020/1662
                  3
                lupa jatkaa tämän toimenpiteen soveltamista 31. joulukuuta 2024 asti. 
            
            
               Tämän erityistoimenpiteen
                  4
                hyväksyminen ja saattaminen osaksi kansallista lainsäädäntöä 1. heinäkuuta 2018 johtivat siihen, että vuosiliikevaihtoa koskevan raja-arvon korotuksesta hyötyi yli 1 262 pk-yrityksiin sovellettavan yksinkertaistamisjärjestelmän vastaavaan ryhmään kuuluvaa pienyritystä.
            
            
               
                  Kun raja-arvo korotetaan 30 000 euroon niiden verovelvollisten osalta, joiden liiketoiminta käsittää pääasiassa vähäisen arvonlisän omaavien palvelujen (suuret tuotantopanokset) suorittamista tai korkean arvonlisän omaavien palvelujen (pienet tuotantopanokset) suorittamista, toimenpiteen katsotaan vähentävän merkittävästi järjestelmän piiriin kuuluvien yritysten ja erityisesti mikroyritysten hallinnollista rasitusta vapauttamalla ne tavanomaisen alv-järjestelmän mukaisista alv-velvoitteista, kuten alv:tä koskevasta kirjanpidosta tai alv-ilmoituksen toimittamisesta. 
               
            
            
               Erityistoimenpide on vähentänyt merkittävästi näiden maltalaisten pienyritysten hallinnollista rasitusta ja kustannuksia. Lisäksi erityistoimenpiteen soveltaminen on antanut Maltalle mahdollisuuden ohjata enemmän resursseja alv-petosten torjuntaan ja nykyisen alv-järjestelmän täytäntöönpanon tehostamiseen.
            
            
               Poikkeustoimenpide, jolla yksinkertaistetaan pienten toimijoiden velvoitteita, on pienyrityksiä koskevien Euroopan unionin tavoitteiden mukainen.
            
            
               
                  Näin ollen on aiheellista antaa Maltalle lupa soveltaa poikkeavaa toimenpidettä 31. joulukuuta 2024 asti. 
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Poikkeavassa toimenpiteessä noudatetaan samaa perusajatusta kuin neuvoston direktiivissä (EU) 2020/285
                     5
                  , jolla muutetaan pienten yritysten erityisjärjestelmää koskevia alv-direktiivin 281–294 artiklaa. Uusi direktiivi perustuu arvonlisäveroa koskevaan toimintasuunnitelmaan
                     6
                  , ja sen tavoitteena on luoda nykyaikainen ja yksinkertaistettu järjestelmä pieniä yrityksiä varten. Sillä pyritään erityisesti vähentämään alv-säännösten noudattamisesta aiheutuvia kustannuksia ja kilpailun vääristymistä sekä kansallisella että EU:n tasolla, vähentämään raja-arvovaikutuksesta johtuvia kielteisiä seurauksia ja huolehtimaan siitä, että yritysten on helpompi noudattaa säännöksiä ja verohallintojen helpompi valvoa niiden noudattamista.
               
            
         
         
            
               
                  Lisäksi 30 000 euron raja-arvo on yhdenmukainen direktiivin (EU) 2020/285 kanssa, koska siinä annetaan jäsenvaltioille mahdollisuus asettaa alv-vapautuksen edellyttämä vuosiliikevaihdon raja-arvo enintään 85 000 euron (tai kansallisena valuuttana ilmaistun vasta-arvon) tasolle.
               
               
                  Muille jäsenvaltioille on myönnetty alv-direktiivin 285 ja 287 artiklan nojalla vastaavia poikkeuksia, joilla on vapautettu arvonlisäverosta sellaisia verovelvollisia, joiden vuosiliikevaihto on alle tietyn raja-arvon. Alankomaille
                     7
                   on myönnetty 25 000 euron raja-arvo, Italialle
                     8
                   30 000 euron raja-arvo, Luxemburgille
                     9
                   35 000 euron raja-arvo, Latvialle
                     10
                  , Puolalle
                     11
                   ja Virolle
                     12
                   40 000 euron raja-arvo, Kroatialle
                     13
                   45 000 euron raja-arvo ja Liettualle
                     14
                   55 000 euron raja-arvo, Unkarille
                     15
                   48 000 euron raja-arvo, Slovenialle
                     16
                   50 000 euron raja-arvo ja Romanialle
                     17
                   88 500 euron raja-arvo.
               
               
                  Kuten edellä mainittiin, alv-direktiiviä koskevat poikkeukset olisi aina rajoitettava ajallisesti, jotta niiden vaikutuksia voidaan arvioida. Maltan pyynnössä, jonka mukaan erityistoimenpide olisi voimassa 31. joulukuuta 2024 asti, otetaan huomioon, että pienten ja keskisuurten yritysten alv-sääntöjen yksinkertaistamista koskevaa direktiiviä (EU) 2020/285 aletaan soveltaa 1. tammikuuta 2025. 
               
               
                  Ehdotettu toimenpide on näin ollen yhdenmukainen alv-direktiivin säännösten kanssa.
               
            
            
               •Yhdenmukaisuus unionin muiden politiikkojen kanssa
            
            
               
                  Komissio on tähdentänyt johdonmukaisesti vuotuisissa työohjelmissaan, että pienet yritykset tarvitsevat yksinkertaisempia sääntöjä. Komission työohjelmassa 2020
                     18
                   viitataan erityiseen pk-yrityksiä koskevaan strategiaan, joka ”helpottaa pienten ja keskisuurten yritysten toimintaa ja laajentumista”. Poikkeava toimenpide on verosääntöjen osalta näiden tavoitteiden mukainen. Se on myös komission työohjelman 2017
                     19
                   mukainen. Työohjelmassa viitataan erityisesti arvonlisäveroon ja todetaan, että pienille yrityksille aiheutuu alv-sääntöjen noudattamisesta suuri hallinnollinen rasitus ja että tekniset uudistukset tuovat uusia haasteita tehokkaaseen veronkantoon. Lisäksi siinä tähdennetään tarvetta yksinkertaistaa pieniä yrityksiä koskevia alv-sääntöjä.
               
               
                  Toimenpide on linjassa myös vuoden 2015 sisämarkkinastrategian
                     20
                   kanssa. Siinä komissio asetti tavoitteeksi helpottaa pk-yritysten kasvua muun muassa keventämällä hallinnollisia rasituksia, jotka estävät pk-yrityksiä hyödyntämästä sisämarkkinoita täysimittaisesti. Toimenpiteessä noudatetaan myös samaa perusajatusta kuin vuonna 2013 annetussa komission tiedonannossa ”Yrittäjyys 2020 ‑toimintasuunnitelma: Uutta kipinää Euroopan yrittäjyyteen”
                     21
                  , jossa korostetaan tarvetta yksinkertaistaa pieniin yrityksiin sovellettavaa verolainsäädäntöä.
               
               
                  Ehdotus on linjassa myös pk-yrityksiä koskevien EU:n toimintamallien kanssa, jotka esitetään vuonna 2016 annetussa start-up-yrityksiä koskevassa tiedonannossa
                     22
                  , sekä ”pienet ensin” ‑periaatteen kanssa, joka esitetään vuonna 2008 annetussa eurooppalaisia pk-yrityksiä tukevaa Small Business Act ‑aloitetta koskevassa tiedonannossa
                     23
                  , jossa jäsenvaltioita kehotetaan ottamaan lainsäädännön valmistelussa huomioon pk-yritysten erityisominaisuudet ja yksinkertaistamaan nykyistä sääntely-ympäristöä.
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Alv-direktiivin 395 artikla.
            
            
               •Toissijaisuusperiaate (jaetun toimivallan osalta) 
            
            
               
                  Kun otetaan huomioon ehdotuksen perustana oleva alv-direktiivin säännös, ehdotus kuuluu Euroopan unionin yksinomaiseen toimivaltaan. Sen vuoksi toissijaisuusperiaatetta ei sovelleta.
               
            
            
               •Suhteellisuusperiaate
            
            
               Päätös koskee jäsenvaltiolle sen omasta pyynnöstä annettavaa lupaa, eikä siihen liity mitään velvollisuutta.
            
            
               Koska poikkeuksen soveltamisala on rajallinen, erityistoimenpide on oikeassa suhteessa tavoitteeseen eli siihen nähden, että sillä pyritään yksinkertaistamaan veronkantoa pienten verovelvollisten ja verohallinnon kannalta.
            
            
               •Toimintatavan valinta
            
            
               
                  Ehdotettu toimintatapa on neuvoston täytäntöönpanopäätös.
               
               
                  Alv-direktiivin 395 artiklan mukaan yhteisistä alv-säännöistä voidaan poiketa vain, jos neuvosto antaa siihen luvan yksimielisellä päätöksellä, jonka se tekee komission ehdotuksesta. Neuvoston täytäntöönpanopäätös on parhaiten soveltuva toimintatapa, koska se voidaan osoittaa yksittäiselle jäsenvaltiolle.
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
         
         
            
               •Sidosryhmien kuuleminen
            
            
               
                  Sidosryhmien kuulemista ei ole järjestetty. Tämä ehdotus perustuu Maltan esittämään pyyntöön ja koskee ainoastaan kyseistä jäsenvaltiota.
               
            
            
               •Asiantuntijatiedon keruu ja käyttö
            
            
               
                  Ulkopuolisten asiantuntijoiden käyttö ei ollut tarpeen.
               
            
            
               •Vaikutustenarviointi
            
            
               
                  Ehdotetun neuvoston täytäntöönpanopäätöksen tarkoituksena on korottaa nykyinen vapauttamisen raja-arvo 20 000 eurosta 30 000 euroon. Raja-arvon korottaminen on yksinkertaistamistoimenpide, jolla poistetaan useita alv-velvoitteita sellaisilta yrityksiltä, joiden vuosiliikevaihto on enintään 30 000 euroa. Sen mahdollinen myönteinen vaikutus on siinä, että se vähentää useiden verovelvollisten ja näin ollen myös verohallinnon hallinnollista rasitusta.
               
               
                  Vuotta 2019 koskevien tietojen mukaan niiden potentiaalisten verovelvollisten määrä, joihin korotus vaikuttaa, on 1 764 korkean arvonlisän omaavien palvelujen (pienet tuotantopanokset) osalta ja 237 vähäisen arvonlisän omaavien palvelujen (suuret tuotantopanokset) osalta.
               
               
                  Maltan viranomaiset ovat ilmoittaneet, että pk-yritysjärjestelmää ja vapautusta käyttää nykyään 34 585 elinkeinonharjoittajaa ja että tämä määrä voi kasvaa 36 586 verovelvolliseen, jos raja-arvoa korotetaan.
               
               
                  Pk-yritysjärjestelmän potentiaalisista käyttäjiä, jotka soveltaisivat 30 000 euron raja-arvoa, olisi Maltassa 34 prosenttia kaikista verovelvollisista.
               
               
                  Yleisen verokannan mukaisesti laskettu alv, jonka katsotaan jäävän kantamatta (koska se alittaa 20 000 euron raja-arvon), on vuotta 2019 koskevien pk-yritysjärjestelmän mukaisten yksinkertaistettujen liikevaihtoilmoitusten perusteella kokonaismäärältään noin 11,4 miljoonaa euroa. Tämä on käytettävissä olevien virallisten tietojen perusteella 1,2 prosenttia Maltassa vuonna 2019 kerättyjen alv-tulojen kokonaismäärästä (944,7 miljoonaa euroa).
               
               
                  Jos raja-arvoa korotetaan 30 000 euroon sekä vähäisen arvonlisän omaavien palvelujen (suuret tuotantopanokset) että korkean lisäarvon omaavien palvelujen (pienet tuotantopanokset) suoritusten osalta, kantamatta jääneen arvonlisäveron määrä voi nousta noin 3,3 miljoonaa euroa. Tämä merkitsee noin 0,35 prosentin kasvua. 
               
               
                  Yritysten, joiden verotettava liikevaihto ei ylitä raja-arvoa, ei tarvitse rekisteröityä alv-verovelvolliseksi. Siten toimenpiteellä vähennetään näiden yritysten hallinnollista rasitusta, koska niiden ei tarvitse pitää kirjaa arvonlisäverosta tai toimittaa alv-ilmoitusta. Myös veroviranomaisten työtaakka pienenee. Tällä on myönteinen vaikutus Maltassa arvonlisävelvollisiksi rekisteröityjen verovelvollisten hallinnollisen rasituksen vähenemiseen ja siten myös verohallinnon toimintaan. 
               
            
            
               Toimenpide ei vaikuta merkittävästi Maltan talousarvion tulopuoleen alv-tulojen osalta. 
            
            
               •Perusoikeudet
            
            
               
                  Ehdotuksella ei ole vaikutuksia perusoikeuksien suojeluun.
               
            
            
               4.TALOUSARVIOVAIKUTUKSET
            
            
               Ehdotuksella ei ole vaikutuksia EU:n talousarvioon, koska Malta tekee kompensaatiolaskelman neuvoston asetuksen (ETY, Euratom) N:o 1553/89 6 artiklan mukaisesti.
            
            
               2021/0073 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
         
         
            
               luvan antamisesta Maltalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY
                  24
                ja erityisesti sen 395 artiklan 1 kohdan ensimmäisen alakohdan, 
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Direktiivin 2006/112/EY 287 artiklan 13 kohdan mukaan Malta voi myöntää vapautuksen arvonlisäverosta kolmelle verovelvollisten ryhmälle: niille, joiden vuosiliikevaihto on enintään 37 000 euroa, kun liiketoiminta käsittää pääasiassa tavaraluovutuksia, niille, joiden vuosiliikevaihto on enintään 24 300 euroa, kun liiketoiminta käsittää pääasiassa vähäisen arvonlisän omaavien palvelujen (suuret tuotantopanokset) suorittamista, ja niille, joiden vuosiliikevaihto on enintään 14 600 euroa, muissa tapauksissa eli silloin, kun on kyse korkean arvonlisän omaavien palvelujen (pienet tuotantopanokset) suorittamisesta.
            
            
               (2)Maltalle annetaan neuvoston täytäntöönpanopäätöksellä (EU) 2018/279
                  25
                lupa ottaa käyttöön direktiivin 2006/112/EY 287 artiklasta poikkeava erityistoimenpide, jolla arvonlisäverosta vapautetaan 31 päivään joulukuuta 2024 asti sellaiset verovelvolliset, joiden liiketoiminta käsittää pääasiassa korkean arvonlisän omaavien palvelujen (pienet tuotantopanokset) suorittamista ja joiden vuosiliikevaihto on enintään 20 000euroa, 
            
            
               (3)Malta pyysi kirjeessään, jonka komissio kirjasi saapuneeksi 20 päivänä lokakuuta 2020, lupaa soveltaa 31 päivään joulukuuta 2024 asti direktiivin 2006/112/EY 287 artiklasta poikkeavaa toimenpidettä, jonka nojalla Malta voi vapauttaa arvonlisäverosta verovelvolliset, joiden liiketoiminta käsittää pääasiassa vähäisen arvonlisän omaavien palvelujen (korkeat tuotantopanokset) suorittamista tai korkean lisäarvon palvelujen (pienet tuotantopanokset) suorittamista ja joiden vuosiliikevaihto on enintään 30 000 euroa, jäljempänä ’poikkeava toimenpide’. Komissio pyysi pyyntöön liittyviä lisätietoja, jotka toimitettiin sille 9 päivänä marraskuuta 2020 saapuneeksi kirjatulla kirjeellä.
            
            
               (4)Komissio antoi direktiivin 2006/112/EY 395 artiklan 2 kohdan toisen alakohdan mukaisesti Maltan pyynnön tiedoksi muille jäsenvaltioille 17 päivänä joulukuuta 2020 päivätyllä kirjeellä. Komissio ilmoitti Maltalle 18 päivänä joulukuuta 2020 päivätyllä kirjeellä, että sillä oli kaikki hakemuksen arviointiin tarvittavat tiedot.
            
            
               (5)Koska korotetun raja-arvon odotetaan vähentävän pienten yritysten arvonlisäverovelvoitteita ja näin ollen niiden hallinnollista rasitusta ja säännösten noudattamisesta aiheutuvia kustannuksia sekä yksinkertaistavan arvonlisäveron kantamista veroviranomaisten kannalta ja koska sillä on vain vähäinen vaikutus lopullisessa kulutusvaiheessa kannettavien Maltan arvonlisäverotulojen kokonaismäärään, Maltalle olisi annettava lupa soveltaa poikkeavaa toimenpidettä.
            
            
               (6)Poikkeavalla toimenpiteellä ei ole vaikutuksia arvonlisäverosta saataviin unionin omiin varoihin, koska Malta tekee kompensaatiolaskelman neuvoston asetuksen (ETY, Euratom) N:o 1553/89
                  26
                6 artiklan mukaisesti.
            
            
               (7)Poikkeavan toimenpiteen soveltamiselle olisi asetettava aikaraja. Aikarajan olisi oltava riittävä, jotta raja-arvon vaikuttavuus ja asianmukaisuus pystytään arvioimaan. Lisäksi direktiivin 2006/112/EY 287 artikla poistetaan neuvoston direktiivillä (EU) 2020/285
                  27
               , jossa vahvistetaan pienille yrityksille yksinkertaisemmat alv-säännöt, joita sovelletaan 1 päivästä tammikuuta 2025 alkaen. Näin ollen on aiheellista antaa Maltalle lupa soveltaa poikkeavaa toimenpidettä 31 päivään joulukuuta 2024 asti.
            
            
               (8)Sen vuoksi täytäntöönpanopäätös (EU) 2018/279 olisi kumottava,
            
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Poiketen siitä, mitä direktiivin 2006/112/EY 287 artiklan 13 alakohdassa säädetään, Maltalle annetaan lupa vapauttaa arvonlisäverosta verovelvolliset, joiden liiketoiminta käsittää pääasiassa vähäisen arvonlisän omaavien palvelujen (korkeat tuotantopanokset) suorittamista tai korkean arvonlisän omaavien palvelujen (pienet tuotantopanokset) suorittamista ja joiden vuosiliikevaihto on enintään 30 000 euroa.
            
            
               2 artikla
            
            
               Kumotaan täytäntöönpanopäätös (EU) 2018/279. 
            
         
         
            
               3 artikla
            
            
               Tätä päätöstä sovelletaan 31 päivään joulukuuta 2024.
            
            
            
               4 artikla
            
            
               Tämä päätös on osoitettu Maltan tasavallalle.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        EUVL L 347, 11.12.2006, s. 1.
               
               
                  
                     (2)
                  
                        Komission tiedonanto neuvostolle, Euroopan parlamentille, Euroopan talous- ja sosiaalikomitealle ja alueiden komitealle – ”Pienet ensin” – Eurooppalaisia pk-yrityksiä tukeva aloite (”Small Business Act”), Bryssel, 25.6.2008, KOM(2008) 394.
               
               
                  
                     (3)
                  
                        Neuvoston täytäntöönpanopäätös (EU) 2020/1662, annettu 3 päivänä marraskuuta 2020, luvan antamisesta Maltalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä annetun täytäntöönpanopäätöksen (EU) 2018/279 muuttamisesta (EUVL L 374, 10.11.2020, s. 6–7).
               
               
                  
                     (4)
                  
                        Neuvoston täytäntöönpanopäätös (EU) 2018/279, annettu 20 päivänä helmikuuta 2018, luvan antamisesta Maltalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä (EUVL L 54, 24.2.2018, s. 14–15).
               
               
                  
                     (5)
                  
                        Neuvoston direktiivi (EU) 2020/285, annettu 18 päivänä helmikuuta 2020, yhteisestä arvonlisäverojärjestelmästä annetun direktiivin 2006/112/EY muuttamisesta pienten yritysten erityisjärjestelmän osalta ja asetuksen (EU) N:o 904/2010 muuttamisesta pienten yritysten erityisjärjestelmän asianmukaisen soveltamisen valvomiseksi tehtävän hallinnollisen yhteistyön ja tietojenvaihdon osalta (EUVL L 62, 2.3.2020, s. 13).
               
               
                  
                     (6)
                  
                        Komission tiedonanto Euroopan parlamentille, neuvostolle ja Euroopan talous- ja sosiaalikomitealle arvonlisäveroa koskevasta toimintasuunnitelmasta – Kohti EU:n yhtenäistä arvonlisäveroaluetta – aika tehdä päätöksiä (COM(2016) 148 final).
               
               
                  
                     (7)
                  
                        Neuvoston täytäntöönpanopäätös (EU) 2018/1904, annettu 4 päivänä joulukuuta 2018, luvan antamisesta Alankomaille ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide (EUVL L 310, 6.12.2018, s. 25).
               
               
                  
                     (8)
                  
                        Neuvoston täytäntöönpanopäätös (EU) 2016/1988, annettu 8 päivänä marraskuuta 2016, luvan antamisesta Italian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavan erityistoimenpiteen soveltamista annetun täytäntöönpanopäätöksen 2013/678/EU muuttamisesta (EUVL L 306, 15.11.2016, s. 11–12).
               
               
                  
                     (9)
                  
                        Neuvoston täytäntöönpanopäätös (EU) 2019/2210, annettu 19 päivänä joulukuuta 2019, luvan antamisesta Luxemburgille ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide annetun täytäntöönpanopäätöksen 2013/677/EU muuttamisesta (EUVL L 332, 23.12.2019, s. 155).
               
               
                  
                     (10)
                  
                        Neuvoston täytäntöönpanopäätös (EU) 2017/2408, annettu 18 päivänä joulukuuta 2017, luvan antamisesta Latvian tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä (EUVL L 342, 21.12.2017, s. 8).
               
               
                  
                     (11)
                  
                        Neuvoston täytäntöönpanopäätös (EU) 2018/1919, annettu 4 päivänä joulukuuta 2018, luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä tehdyn päätöksen 2009/790/EY muuttamisesta (EUVL L 311, 7.12.2018, s. 32).
               
               
                  
                     (12)
                  
                        Neuvoston täytäntöönpanopäätös (EU) 2021/358, annettu 22 päivänä helmikuuta 2021, luvan antamisesta Viron tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä annetun täytäntöönpanopäätöksen (EU) 2017/563 muuttamisesta (EUVL L 69, 26.2.2021, s. 4).
               
               
                  
                     (13)
                  
                        Neuvoston täytäntöönpanopäätös (EU) 2017/1768, annettu 25 päivänä syyskuuta 2017, luvan antamisesta Kroatian tasavallalle ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide (EUVL L 250, 28.9.2017, s. 71).
               
               
                  
                     (14)
                  
                        Neuvoston täytäntöönpanopäätös (EU) 2021/86, annettu 22 päivänä tammikuuta 2021, Liettuan tasavallalle annettavasta luvasta soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä (EUVL L 30, 28.1.2021, s. 2–3). 
               
               
                  
                     (15)
                  
                        Neuvoston täytäntöönpanopäätös (EU) 2018/1490, annettu 2 päivänä lokakuuta 2018, luvan antamisesta Unkarille ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide (EUVL L 252, 8.10.2018, s. 38).
               
               
                  
                     (16)
                  
                        Neuvoston täytäntöönpanopäätös (EU) 2018/1700, annettu 6 päivänä marraskuuta 2018, Slovenian tasavallalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide annetun täytäntöönpanopäätöksen 2013/54/EU muuttamisesta (EUVL L 285, 13.11.2018, s. 78).
               
               
                  
                     (17)
                  
                        Neuvoston täytäntöönpanopäätös (EU) 2020/1260, annettu 4 päivänä syyskuuta 2020, luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä annetun täytäntöönpanopäätöksen (EU) 2017/1855 muuttamisesta (EUVL L 296, 10.9.2020, s. 1–3). 
               
               
                  
                     (18)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Komission työohjelma 2020 – Kunnianhimoisempi unioni (COM(2020) 37 final).
               
               
                  
                     (19)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Komission työohjelma 2017 (COM(2016) 710 final).
               
               
                  
                     (20)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Sisämarkkinoiden päivitys: enemmän mahdollisuuksia kansalaisille ja yrityksille (COM(2015) 550 final).
               
               
                  
                     (21)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Yrittäjyys 2020 – Toimintasuunnitelma: Uutta kipinää Euroopan yrittäjyyteen (COM(2012) 795 final).
               
               
                  
                     (22)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Euroopan seuraavat kärkiyritykset: start-up- ja scale-up-yrityksiä koskeva aloite (COM(2016) 733 final).
               
               
                  
                     (23)
                  
                        Komission tiedonanto neuvostolle, Euroopan parlamentille, Euroopan talous- ja sosiaalikomitealle ja alueiden komitealle ”Pienet ensin” – Eurooppalaisia pk-yrityksiä tukeva aloite (”Small Business Act”) (KOM(2008) 394 lopullinen).
               
               
                  
                     (24)
                  
                        EUVL L 347, 11.12.2006, s. 1.
               
               
                  
                     (25)
                  
                        Neuvoston täytäntöönpanopäätös (EU) 2018/279, annettu 20 päivänä helmikuuta 2018, luvan antamisesta Maltalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä (EUVL L 54, 24.2.2018, s. 14).
               
               
                  
                     (26)
                  
                        Neuvoston asetus (ETY, Euratom) N:o 1553/89, annettu 29 päivänä toukokuuta 1989, arvonlisäverosta kertyvien omien varojen lopullisesta yhdenmukaisesta kantomenettelystä (EYVL L 155, 7.6.1989, s. 9).
               
               
                  
                     (27)
                  
                        Neuvoston direktiivi (EU) 2020/285, annettu 18 päivänä helmikuuta 2020, yhteisestä arvonlisäverojärjestelmästä annetun direktiivin 2006/112/EY muuttamisesta pienten yritysten erityisjärjestelmän osalta ja asetuksen (EU) N:o 904/2010 muuttamisesta pienten yritysten erityisjärjestelmän asianmukaisen soveltamisen valvomiseksi tehtävän hallinnollisen yhteistyön ja tietojenvaihdon osalta (EUVL L 62, 2.3.2020, s. 13).